

**H O T Ă R Â R E**

**privind reorganizarea Muzeului de Artă Cluj-Napoca, aprobarea Organigramei, a Statului de funcţii și a Regulamentului de organizare și funcționare**

Având în vedere Proiectul de hotărâre înregistrat cu nr. 164 din 21.08.2023 privind reorganizarea Muzeului de Artă Cluj-Napoca, aprobarea organigramei, a Statului de funcţii și a Regulamentului de organizare și funcționare pentru Muzeul de Artă Cluj-Napoca, propus de Preşedintele Consiliului Judeţean Cluj, domnul Alin Tise, care este însoţit de Referatul de aprobare nr. 32551/17.08.2023; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 33326/17.08.2023 și de Avizul cu nr. 32551 din 24.08.2023 adoptat de Comisia de specialitate nr. 6, cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* adresa Muzeului de Artă Cluj-Napoca nr. 1333/09.08.2023, înregistrată la Consiliul Județean Cluj cu nr. 32551/09.08.2023;
* Procesul-verbal al Consiliului de administrație al Muzeului de Artă Cluj-Napoca din data de 07.08.2023;

Luând în considerare:

* art. 2, ale art. 58 alin. (1) și (3), ale art. 59 și ale art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare,
* prevederile art. 123 – 140, ale art. 142 – 156, ale art. 215 și ale art. 220 – 221 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. a) și alin. (2) lit. c), ale art. 191 alin. (1) lit. a) și alin. (2) lit. a) și ale art. 518 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Legii privind finanțele publice locale nr. 273/2006, cu modificările și completările ulterioare;
* Legii nr. 53/2003**-**Codul muncii, republicată, cu modificările și completările ulterioare;
* Legii-cadru privind salarizarea personalului plătit din fonduri publice nr. 153/2017, cu modificările și completările ulterioare;
* Legii muzeelor şi a colecţiilor publice nr. 311/2003, republicată;
* Legii privind protejarea patrimoniului cultural imaterial nr. 26/2008;
* Legii privind Statutul personalului de cercetare-dezvoltare nr. 319/2003, cu completările și modificările ulterioare;
* Ordonanţei de urgenţă nr. 189/2008 privind managementul instituţiilor publice de cultură, cu modificările şi completările ulterioare;
* Hotărârii Guvernului nr. 442/1994 privind finanțarea instituțiilor publice de cultură si artă de importanță județeană, ale municipiului București și locale, republicată;
* Hotărârii Guvernului nr. 1.336 /2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare;
* art. 2 alin. (1) din Ordinul comun al Ministrului Muncii, Familiei şi Protecţiei Sociale şi al Președintelui Institutului Național de Statistică nr. 1832/856/2011 privind aprobarea Clasificării ocupațiilor din România - nivel de ocupaţie (şase caractere), cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**h o t ă r ă ş t e:**

**Art. 1.** Se aprobă reorganizarea Muzeului de Artă Cluj-Napoca, precum și Organigrama, Statul de funcții și Regulamentul de organizare și funcționare pentru Muzeul de Artă Cluj-Napoca cuprinse în **anexele nr. 1 - 3** care fac parte integrantă din prezenta hotărâre.

**Art. 2.** La data comunicării prezentei hotărâri se abrogă Hotărârea Consiliului Judeţean Cluj nr. 103/2019 privind aprobarea Organigramei, a Statului de funcţii și a Regulamentului de organizare și funcționare pentru Muzeul de Artă Cluj-Napoca, modificată prin Hotărârile Consiliului Judeţean Cluj nr. 61/2021 și nr. 36/2022;.

**Art. 3.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin managerul Muzeului de Artă Cluj-Napoca.

**Art. 4.** Prezenta hotărâre se comunică Direcţiei Generale Buget-Finanţe, Resurse Umane; Muzeului de Artă Cluj-Napoca, precum şi Prefectului Judeţului Cluj şi se aduce la cunoştinţa publică prin afişare la sediul Consiliului Judeţean Cluj, precum şi pe pagina de internet „[www.cjcluj.ro](http://www.cjcluj.ro)”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 164 din 31 august 2023**

*Prezenta hotărâre a fost adoptată cu 32 de voturi “pentru”, iar doi membri ai Consiliului județean nu au votat, fiind astfel respectate prevederile legale privind majoritatea de voturi necesară.*